SA Gemeente : Kidz en Tieners
Kidz & Tieners Die kinderbediening by Londenwyk is ‘n aktiewe groep van 17 volwassenes wat gedurende skooltermyn vir verskillende ouderdomsgroepe oppasdienste en lessies uit die Bybel aanbied. Dit is ‘n entoesiastiese groep met ‘n liefde vir die Here wat hulle tyd gee om die kinders van ons gemeente te dien. Dis vir ons belangrik om ons kultuur en geloof saam te kan uitleef in Engeland.
Die groepe is opgedeel volgende ouderdomme om aan die kinders se verskillende behoeftes te voldoen.
Moses groep (babas van 0 tot 3 jaar)
'n Vertrek met speelgoed is ingerig vir babas om te speel terwyl ouers met oorfone na die diens kan luister.
Doekruilfasiliteite is beskikbaar.
Samuel groep (kleuters van 3 tot 5 jaar)
Kleuterkerk begin reeds tydens die worship sodat ouers die diens kan bywoon sonder om te bekommer oor besige kleuters.
Vir die kleuters moedig ons ouers aan om die kinders by die volunteers te los – hulle moet in en weer uitteken vir sekuriteit.
‘n Span van mammas / onderwysers doen ’n Bybelles met storie en worship (liedjies sing). Dit word gevolg deur aktiwiteite wat by die les aanpas ... verf, inkleur, spoeg en plak, speletjies en ‘n Bybelstorie DVD kyk.
Sondagskool vir skoolgaande groepe
Lesse word in beide Afrikaans en Engels aangebied deur ’n span van drie volunteers per Sondag. Die groepe is as volg opgedeel:
Dawid groep (6 - 8 jaar)
Goliat groep (9 – 11 jaar)
Elia groep (11 - 16 jaar)
Sondagskool vind tydens die diens plaas - die kidz/tieners verlaat die erediens direk na worship.
Ons doen DVD-reekse, Bybelstudie ontdekkingsreise en gesels saam oor aktuele sake.
LW: Alle volunteers is DBS goedgekeur. Click hier vir meer inligting daaroor.